秋感
作者：晁說之
朝代：宋

paragraphs: 鄰雞鳴已過，吾雞一何懶。
要穩土人眠，高視清秋晏。
惜哉清秋時，留客久異縣。
莫謂兹荒陬，千令洿畿甸。
黄屋在揚州，江山被恩幸。
肥羜翻吳羮，宮粧驚楚練。
雖云胡馬陣，敢敵水龍鑑。
有事郊三年，神降樂六變。
萬國走玉帛，兩京鎖宮殿。
明發迎歸路，兹夕淚如霰。
孤旅愁思絕，一身幾憂患。